CELEX: 32021D0609(01)
Language: ro
Date: 2021-06-07 00:00:00
Title: Decizia a Comisiei din 7 iunie 2021 de abrogare a Deciziei 2009/17/CE 2021/C 219 I/01

9.6.2021   
               
               
                  RO
               
               
                  Jurnalul Oficial al Uniunii Europene
               
               
                  CI 219/1
               
            
         DECIZIA A COMISIEI
         din 7 iunie 2021
         de abrogare a Deciziei 2009/17/CE
         (2021/C 219 I/01)
         COMISIA EUROPEANĂ,
         având în vedere Tratatul privind funcționarea Uniunii Europene,
         întrucât:
         
                     (1)
                  
                  
                     Decizia 2009/17/CE a Comisiei (1) a instituit un Comitet de experți privind detașarea lucrătorilor (denumit în continuare „comitetul”) pentru a sprijini și a asista statele membre în îndeplinirea obligațiilor care le revin în temeiul Directivei 96/71/CE a Parlamentului European și a Consiliului (2).
                  
               
                     (2)
                  
                  
                     În 2019, Autoritatea Europeană a Muncii (denumită în continuare „autoritatea”) a fost instituită prin Regulamentul (UE) 2019/1149 al Parlamentului European și al Consiliului (3) cu scopul de a asista statele membre și Comisia în aplicarea și asigurarea respectării efective de către acestea a dreptului Uniunii în ceea ce privește mobilitatea forței de muncă în întreaga Uniune și sistemele de securitate socială din Uniune, inclusiv detașarea lucrătorilor.
                  
               
                     (3)
                  
                  
                     În temeiul articolului 4 din Regulamentul (UE) 2019/1149, autoritatea trebuie să ofere asistență statelor membre și Comisiei în îmbunătățirea accesului la informații, trebuie să sprijine respectarea normelor și cooperarea între statele membre în vederea aplicării și a asigurării respectării consecvente, eficiente și eficace a dreptului Uniunii legat de mobilitatea forței de muncă în Uniune și trebuie să coordoneze sistemele de securitate socială din Uniune și să medieze și să faciliteze soluționarea litigiilor.
                  
               
                     (4)
                  
                  
                     Sarcinile autorității în temeiul articolului 4 din Regulamentul (UE) 2019/1149 acoperă o parte din sarcinile îndeplinite anterior de comitet, inclusiv schimbul de informații privind cooperarea administrativă și asistența cu privire la anumite chestiuni de punere în aplicare în temeiul articolului 2 din Decizia 2009/17/CE a Comisiei.
                  
               
                     (5)
                  
                  
                     Prin urmare, Decizia 2009/17/CE trebuie să fie abrogată,
                  
               DECIDE:
         
            Articolul 1
            Decizia 2009/17/CE se abrogă.
         
         
            Articolul 2
            Prezenta decizie se aplică de la 26 mai 2021.
         
         
            Adoptată la Bruxelles, 7 iunie 2021.
            
               
                  Pentru Comisie
               
               Nicolas SCHMIT
               
                  Membru al Comisiei
               
            
         
         
            (1)  2009/17/CE: Decizia Comisiei din 19 decembrie 2008 de instituire a Comitetului de experți privind detașarea lucrătorilor (JO L 8, 13.1.2009, p. 26).
         
            (2)  Directiva 96/71/CE a Parlamentului European și a Consiliului din 16 decembrie 1996 privind detașarea lucrătorilor în cadrul prestării de servicii (JO L 18, 21.1.1997, p. 1).
         
            (3)  Regulamentul (UE) 2019/1149 al Parlamentului European și al Consiliului din 20 iunie 2019 de instituire a unei Autorități Europene a Muncii, de modificare a Regulamentului (CE) nr. 883/2004, a Regulamentului (UE) nr. 492/2011 și a Regulamentului (UE) 2016/589 și de abrogare a Deciziei (UE) 2016/344 (JO L 186, 11.7.2019, p. 21).